Պ.- Այո՛, ճիշտն ասած, նախնական պայմանաւորուածութիւն կար, որ այն պէտք է տեղադրուի Հոկտեմբերի 21-ին նախատեսուած ընտրութիւններից յետոյ: Չնայած վրացական կողմը պնդում էր, որ խաչքարը պէտք է տեղադրուի եկեղեցւոյ բակից դուրս` յարակից տարածքում: Կարծես կազմակերպիչները համաձայնել էին այն մտքի յետոյ, որ տեղադրումը պէտք է տեղի ունենայ Հոկտեմբեր 21-ից յետոյ, սակայն չգիտես ինչպէս ստացուեց, որ Սեպտեմբեր 30-ին որոշում կայացուեց խաչքարը տեղափոխել եկեղեցւոյ բակ: Խօսքը միայն տեղափոխման մասին էր, ոչ տեղադրման, ինչը շատ, այդ թւում` հայաստանեան լրատուամիջոցնէր խառնում էին: Շատերը գրում էին, որ մարդիկ ցանկացել են տեղադրել խաչքարը: Իսկ բախումը տեղի է ունեցել այն ժամանակ երբ, ըստ տեղեկութիւնների, ոստիկանութեան եւ յատուկ ծառայութիւնների որոշ ներկայացուցիչներ իրենց լաւ չեն պահել: Սա 100%-ոց ճշմարտութիւն չէ, ասում եմ` համաձայն տարածուած լուրերի: